

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/25-01/1**

**URBROJ: 2198-31-02-25-2**

**U Gračacu, 19. veljače 2025. g.**

**ZAPISNIK**

26. sjednice Općinskog vijeća Općine Gračac održane 19. veljače 2025. godine s početkom u 16,00 sati u općinskoj vijećnici. Sjednicu vodi predsjednica Ankica Rosandić koja pozdravlja nazočne, otvara sjednicu te poziva na utvrđivanje kvoruma.

**NAZOČNI:** Rajko Obradović, Luka Radusin, Milorad Stanisavljević, Ružica Tulumović,Tadija Šišić, Viktor Kupčak, Dajana Šušnja Jasenko, Zlatko Burić, Ankica Rosandić.

**NENAZOČNI:** Jovica Ilić, Rade Dubajić, Boban Brkić, Slavica Miličić.

**OSTALI NAZOČNI:** općinski načelnik Robert Juko; Sandra Kukić, službenica privremeno ovlaštena za obavljanje poslova pročelnika; službenice Jedinstvenog upravnog odjela Općine Gračac Bojana Fumić, Anka Šulentić i Svjetlana Valjin.

Sjednici je nazočno 9 od 13 vijećnika, stoga postoji kvorum za pravovaljano održavanje sjednice.

Aktualni sat započinje u 16,05:

Milorad Stanisavljević- koliki je iznos po kvadratu za kuću za odmor? Bojana Fumić- 2 eura/m2, stara odluka ostaje u primjeni u dijelovima u kojima nije u suprotnosti sa zakonskim izmjenama o porezu na nekretnine. Milorad Stanisavljević: u redu, mislio sam da starom odlukom nismo odredili iznos.

Rajko Obradović: uskoro ide Dan žena, da li bi bilo realno organizirati nešto za dame da se druže uz muziku u Napretku, bilo bi lijepo da se druže, da se kontaktiraju ugostitelji. Načelnik- dobra ideja, no teško je sada, možda da smo prije planirali, ne znam da li za to imamo sredstva, a pitanje je i odaziv. Možda možemo vidjeti s Razvojnom agencijom, dođite pa ćemo vidjeti.

Aktualni sat zaključen je u 16, 12.

Predsjednica predlaže Dnevni red, kao u pozivu za sjednicu:

1. Prijedlog Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj
2. Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2024. godinu
3. Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2024. godinu
4. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. godinu
5. Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
6. Prijedlog Izvješća o izvršenju Plana djelovanja u području prirodnih nepogoda za područje Općine Gračac za 2024. godinu
7. Prijedlog Odluke o usvajanju Izvješća o radu
8. Prijedlog Odluke o dodjeli prostora na korištenje udrugama i ostalim organizacijama civilnog društva
9. Prijedlog Pravilnika o kriterijima i načinu provedbe ocjenjivanja službenika i namještenika
10. Prijedlog Odluke o uvođenju Riznice Općine Gračac
11. Prijedlozi Odluka o dodjeli javnih priznanja
12. Prijedlog Programa poticanja razvoja poduzetništva za 2025. godinu
13. Prijedlog Programa sufinanciranja mikročipiranja i sterilizacije pasa za 2025. godinu

Prijedloga za izmjene i dopune nema, vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno usvajaju Dnevni red koji glasi:

**DNEVNI RED:**

1. Prijedlog Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj
2. Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2024. godinu
3. Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2024. godinu
4. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. godinu
5. Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
6. Prijedlog Izvješća o izvršenju Plana djelovanja u području prirodnih nepogoda za područje Općine Gračac za 2024. godinu
7. Prijedlog Odluke o usvajanju Izvješća o radu
8. Prijedlog Odluke o dodjeli prostora na korištenje udrugama i ostalim organizacijama civilnog društva
9. Prijedlog Pravilnika o kriterijima i načinu provedbe ocjenjivanja službenika i namještenika
10. Prijedlog Odluke o uvođenju Riznice Općine Gračac
11. Prijedlozi Odluka o dodjeli javnih priznanja
12. Prijedlog Programa poticanja razvoja poduzetništva za 2025. godinu
13. Prijedlog Programa sufinanciranja mikročipiranja i sterilizacije pasa za 2025. godinu

Na upit predsjednice o tome ima li primjedbi na zapisnik s prethodne, 25. sjednice, nitko od vijećnika nije iznio primjedbu, stoga se isti smatra jednoglasno usvojenim te se pristupa rado po usvojenim točkama dnevnog reda.

**Ad/1** Prijedlog Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj

Bojana Fumić: dostavljen je pisani prijedlog s obrazloženjem. Predložen je minimalni iznos, obzirom na kategorizaciju Općine Gračac. Ukoliko se ne donese odluka po sili zakona bit će u primjeni veći iznos. Provedeno je javno savjetovanje. Predsjednica- nije bilo primjedbi u javnom savjetovanju. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj**

koja se prilaže i sastavni je dio ovog zapisnika.

**Ad/2** Prijedlog Zaključka o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2024. godinu

Svjetlana Valjin ispred općinskog načelnika kao predlagatelja: već je dostavljeno Ministarstvu poljoprivrede i prihvaćeno, uloženo je u program raspolaganja i poticanje razvoja gospodarstva. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Zaključak o usvajanju Izvješća o realizaciji Programa utroška sredstava od poljoprivrednog zemljišta u vlasništvu Republike Hrvatske za 2024. godinu**

koji se prilaže i sastavni je dio ovog zapisnika.

**Ad/3** Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2024. godinu

Svjetlana Valjin- realizacija na rashode u iznosu od 113.105,31 eura u kapitalne projekte kao što su rasvjeta, poučni put do Vrela Zrmanje (dio koji je bio u 2024. godini), stadion završni radovi, pravoslavno groblje, ograda, radovi na mrtvačnici. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Zaključak o usvajanju**

**Izvješća o realizaciji Programa utroška sredstava šumskog doprinosa za 2024. godinu**

koji se prilaže i sastavni je dio ovog zapisnika.

**Ad/4** Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. godinu

Svjetlana Valjin: 119,19 eura realizacija prihoda, namjenska sredstva, kao višak prihoda prijenos u 2025. godinu. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Zaključak o usvajanju**

**Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. godinu**

koji se prilaže i sastavni je dio ovog zapisnika.

**Ad/5** Prijedlog Zaključka o usvajanju Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini

Svjetlana Valjin: 27.888,22 eura realizirano i utrošeno na proširenje i modernizaciju javne rasvjete i popravak mostova. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Zaključak o usvajanju**

**Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini**

koji se prilaže i sastavni je dio ovog zapisnika.

**Ad/6** Prijedlog Izvješća o izvršenju Plana djelovanja u području prirodnih nepogoda za područje Općine Gračac za 2024. godinu

Anka Šulentić obrazlaže: Izvješće je zakonska obveza, prošle godine nije bilo uvjeta za proglašenje nepogoda, stoga niti postupanja po planu. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Izvješće o izvršenju**

**Plana djelovanja u području prirodnih nepogoda**

**za područje Općine Gračac za 2024. godinu**

koje se prilaže i sastavni je dio ovog zapisnika.

**Ad/7** Prijedlog Odluke o usvajanju Izvješća o radu

Izvještaj o radu općinskog načelnika od srpnja do prosinca 2024. dostavljen je i u pisanom obliku. Načelnik: vremenske nepogode uvijek su prisutne. Sudjelovao sam u pregovorima sa Zadarskom županijom oko parka prirode, optike, malograničnih prijelaza i ostalih problema. Očekivao sam na aktualnom satu pitanja za ceste, nabave za ceste su završene, kao i za ovojnicu. Svjetlana Valjin: ceste Gračac se sada ugovaraju, još je hladno za početak radova, okvirno oko 1. travnja bi mogli početi. Ovojnica kreće sad, izvođači su uvedeni u posao. Dajana Šušnja Jasenko- obnova zgrada ide. Načelnik- da, napokon ide, više su mislili da lažem, a ni sam nisam vjerovao, 21 zgrada sveukupno ide, u Gračacu i Srbu. Tu su još groblja, ograda, solari na vrtiću. Svjetlana Valjin- jedni idu i na općinsku zgradu. Rajko Obradović- koja je procjena solara na krovu? Svjetlana Valjin- našu potrošnju zgrade sigurno će pokriti. Načelnik- Professio energia- investitor Mazin 2 vjetroelektrane, oni su za vrtić donirali solare, spremni su nešto i za rasvjetu. Svjetlana Valjin- nabavljeni su i preskontejneri za papir i plastiku. Načelnik- svi djelujte za ilegalna odlagališta. Rajko Obradović- kod mene nema kontejnera, kako s odvozom? Načelnik- sve je besplatno osim miješanog otpada. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o usvajanju Izvješća o radu**

koja se prilaže i sastavni je dio ovog zapisnika.

**Ad/8** Prijedlog Odluke o dodjeli prostora na korištenje udrugama i ostalim organizacijama civilnog društva

Anka Šulentić ukratko objašnjava pravni temelj te osnovne dijelove, bilo je javno savjetovanje o prijedlogu, nije bilo primjedbi. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o dodjeli prostora na korištenje**

**udrugama i ostalim organizacijama civilnog društva**

koje se prilaže i sastavni je dio ovog zapisnika.

**Ad/9** Prijedlog Pravilnika o kriterijima i načinu provedbe ocjenjivanja službenika i namještenika

Bojana Fumić objašnjava prijedlog. Pravilnik je postojao i do sada, još od 2010. godine, a donio ga je načelnik sukladno zakonu u kojemu nije bilo definirano tko ga donosi. Ministarstvo pravosuđa, uprave i digitalne transformacije naložilo je prema upravnosudskoj praksi da se isti donese kao opći akt od strane predstavničkog tijela, stoga je ovaj prijedlog upućen na donošenje. Međutim, neće dugo biti u primjeni jer u međuvremenu je došlo do zakonskih izmjena prema kojima je definirano da taj akt ipak donosi načelnik, no te izmjene stupaju na snagu tek od lipnja. Sandra Kukić: mi trebamo do 31. 3. provesti ocjenjivanje. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Pravilnik o kriterijima i načinu provedbe ocjenjivanja službenika i namještenika**

koji se prilaže i sastavni je dio ovog zapisnika.

**Ad/10** Prijedlog Odluke o uvođenju Riznice Općine Gračac

Bojana Fumić objašnjava da je riječ o zakonskoj obvezi koja postoji već nekoliko godina, no sada je podzakonskim aktom definiran i krajnji rok za uvođenje 1. 1. 2026. godine, a neke radnje oko knjiženja već su u primjeni od početka ove godine. Zadarska županija već duže ima riznicu. Proračunski korisnici morat će ugasiti svoje poslovne račune. Ovo je osnovni akt, predviđeno je da načelnik donosi ostale akte potrebne za provedbu. Odluka je potrebna i našem pružatelju usluga da na vrijeme izvrši prilagodbu sustava i implementira nam riznicu, imaju puno korisnika i ne može se čekati zadnji trenutak. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o uvođenju Riznice Općine Gračac**

koja se prilaže i sastavni je dio ovog zapisnika.

**Ad/11** Prijedlozi Odluka o dodjeli javnih priznanja

Ankica Rosandić kao predsjednica Odbora za javna priznanja: Odbor u čijem sastavu su još i Robert Juko i Sandra Kukić razmatrao je prijave, bilo je 7 zamolbi; neke su zaprimljene putem pisarnice, neke elektroničkom poštom. Javnim pozivom je određeno da prijedlozi koji se dostavljaju putem elektroničke pošte moraju biti potpisani kvalificiranim elektroničkim potpisom, a neke nisu bile. Povjerenstvo je jednoglasno utvrdilo da prijedlog Vatrogasne postrojbe Gračac za dodjelu priznanja Nagrade Općine Gračac za životno djelo Željku Tulumoviću nije podnesen u skladu s Javnim pozivom, kao niti prijedlog Vatrogasne postrojbe Gračac za dodjelu priznanja Godišnje nagrade Općine Gračac Vatrogasnoj zajednici Zadarske županije, niti prijedlog Vatrogasne postrojbe Gračac za dodjelu priznanja Zahvalnice Općine Gračac Mateju Rudiću. Prijedlog Osnovne škole Nikole Tesle Gračac za dodjelu priznanja Godišnje nagrade Općine Gračac Slavici Miočić je uredan i potpun te predlažu Općinskom vijeću dodjelu Javnog priznanja Godišnja nagrada Općine Gračac Slavici Miočić. Prijedlozi Hrvatskog Crvenog križa, Općinskog društva Crvenog križa Gračac za dodjelu Javnih priznanja za 3 zahvalnice Općine Gračac: Vatrogasnoj zajednici Zadarske županije, Vatrogasnoj zajednici Općine Gračac te Vatrogasnoj postrojbi Gračac su uredni i potpuni te se predlaže Općinskom vijeću dodjela Javnih priznanja Zahvalnica Općine Gračac sukladno navedenim prijedlozima. Rasprava: Ružica Tulumović- drago mi je za Slavicu, a i da se netko sjetio da se predloži netko od ljudi iz prosvjetnog miljea. Čula sam da je učiteljica Zorka predložila. Ankica Rosandić- ja sam predložila Školskom odboru. Pristupa se glasovanju po prijedlozima Povjerenstva:

Prijedlog Osnovne škole Nikole Tesle Gračac za dodjelu priznanja Godišnje nagrade Općine Gračac Slavici Miočić: Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o dodjeli**

**Godišnje nagrade Općine Gračac**

**u 2025. godini**

koja se prilaže i sastavni je dio ovog zapisnika.

Prijedlog Hrvatskog Crvenog križa, Općinskog društva Crvenog križa Gračac za dodjelu Javnog priznanja Zahvalnice Općine Gračac Vatrogasnoj zajednici Zadarske županije: Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o dodjeli**

**Zahvalnice Općine Gračac**

**u 2025. godini**

koja se prilaže i sastavni je dio ovog zapisnika.

Prijedlog Hrvatskog Crvenog križa, Općinskog društva Crvenog križa Gračac za dodjelu priznanja Zahvalnice Općine Gračac Vatrogasnoj zajednici Općine Gračac: Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o dodjeli**

**Zahvalnice Općine Gračac**

**u 2025. godini**

koja se prilaže i sastavni je dio ovog zapisnika.

Prijedlog Hrvatskog Crvenog križa, Općinskog društva Crvenog križa Gračac za dodjelu priznanja Zahvalnice Općine Gračac Vatrogasnoj postrojbi Gračac: Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o dodjeli**

**Zahvalnice Općine Gračac**

**u 2025. godini**

koja se prilaže i sastavni je dio ovog zapisnika.

**Ad/12** Prijedlog Programa poticanja razvoja poduzetništva za 2025. godinu

Bojana Fumić: provedeno je savjetovanje, nije bilo primjedbi, program kao i dosadašnji, predlaže se usvajanje da se tijekom godine može provoditi kad bude mogućnosti. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Program poticanja razvoja poduzetništva za 2025. godinu**

koji se prilaže i sastavni je dio ovog zapisnika.

**Ad/13** Prijedlog Programa sufinanciranja mikročipiranja i sterilizacije pasa za 2025. godinu

Bojana Fumić: također je provedeno javno savjetovanje, bez primjedbi. Ne bude neki veliki odaziv, ali koliko god se provede, dugoročno je korisno. Načelnik: zaista molim da se potrude vijećnici da promoviraju. Uskoro Zadarska županija otvara azil. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Program poticanja razvoja poduzetništva za 2025. godinu**

koji se prilaže i sastavni je dio ovog zapisnika.

Sjednica je završena u 16,50.

**ZAPISNIČAR: PREDSJEDNICA:**

**Bojana Fumić Ankica Rosandić**